कवेलू कारखाना-लोहारपट्टी रोड का नगर निगम करेगा चौड़ीकरण
उज्जैन | कवेलू कारखाना से लोहारपट्टी नानाखेड़ा तक बनने वाले रोड के दोनों तरफ से अतिक्रमण हटाए जाएंगे। सिंहस्थ के लिए इस रोड के चौड़ीकरण और निर्माण को लेकर पीडब्ल्यूडी और नगर निगम के बीच मामला उलझा हुआ था। प्रभारी मंत्री भूपेंद्रसिंह की मौजूदगी में इसका फैसला हो गया है। रोड का निर्माण पीडब्ल्यूडी करेगा और नगर निगम दोनों तरफ से अतिक्रमण हटाएगा। कलेक्टर कवींद्र कियावत के सुझाव पर प्रभारी मंत्री ने इसकी मंजूरी दे दी है। यह मार्ग इंदौररोड नानाखेड़ा से नीलगंगा पड़ाव स्थल होकर महाकाल मंदिर, बड़नगर रोड, चिंतामन रोड की तरफ जाता है। इसलिए सिंहस्थ में पैदल यात्रियों के लिए यह सुविधाजनक है। मार्ग के निर्माण से स्थानीय रहवासियों को भी सुविधा होगी।
hin_Deva hin_Deva